system
Răspunde în limba română, în stilul Wikipedia, cat mai corect gramatical.
user
Ce ai despre Ungro-Vlahia?
assistant
Ungro-Vlahia sau Ungrovlahia este numele dat Țării Românești în sursele grecești (Patriarhia de Constantinopol) și în unele izvoare slavone din perioada medievală. Pentru a o deosebi de Valahiile Balcanice și de Moldova, Țării Românești i s-a spus Ungro-Vlahia, adică Valahia dinspre Ungaria. 

Mitropolia Ungrovlahiei a purtat această denumire de la înființarea ei, în secolul al XIV-lea, până în 1990.

Înainte de secolul al XIV-lea, Valahia era denumită de popoarele din jur cu diverse nume:
 Vlașco în sursele bulgare;
 Vlașca (Влашка – scris cu litere chirilice, sau Vlaška – scris cu litere latine) în sursele sârbești;
 Havasalföld ("șesul înzăpezit"), în limba maghiară sau
 Havaselve (Terra Transalpina: pământurile de peste munți), tot în limba maghiară;
 Eflak (derivat turcesc din vlah) în Imperiul Otoman.

Bibliografie 
 Enciclopedia Minerva, Cluj, 1929 
 Petru Demetru Popescu, Radu de la Afumați. Domn al Țării Românești, Editura Enciclopedică Română, București, 1969

Istoria Țării Românești